Արի ամուսնալուծվենք

«Արի ամուսնալուծվենք» (), 2019 թվականի ռուսական լիամետրաժ կատակերգական գեղարվեստական ֆիլմ, որը նկարահանել է ռեժիսոր Աննա Պարմասը (ռեժիսորական նորամուտ լիամետրաժ կինոյում) «ՍՏՎ»  կինոընկերությունում (Սանկտ Պետերբուրգ)։

Ֆիլմը մասնակցել է Սոչիում կայացած «Կինոտավր» ռուսական XXX բաց կինոփառատոնի հիմնական մրցութային ծրագրին (2019 թվականի հունիսի 9-16-ը)։

Ռուսաստանում լայն վարձույթ ֆիլմը թողարկվել է 2019 թվականի նոյեմբերի 21-ին (տեղայնացնող՝ «Էքսպոնենտա ֆիլմ»)։

Ֆիլմի կարգախոս՝ «նձնական կյանքի վերաբեռնում»։

Սյուժե 
Հաջողակ գինեկոլոգ Մաշային, որն ընտանիքը պահելու համար օրերով անհետանում է երեք աշխատավայրերում, լքում է ամուսինը՝ Միշան, որը մասնագիտությամբ երկրաֆիզիկոս և վերջին վեց տարիներին զբաղվել է երեխաների դաստիարակությամբ և տնային տնտեսությամբ։ Նրա սովորական կյանքը հանկարծ սկսում է փլուզվել։ Մարիան մենակ է մնում իր մանկահասակ որդու ու դստեր և քոթեջային գյուղում գտնվող տան համար չվճարված հիփոթեքային վարկի հետ։ Դժվարություններն իրենց երկար սպասեցնել չեն տալիս։ Առաջին առավոտյան Մաշան պետք է ժամանակ ունենա շատ հրատապ գործեր կատարելու համար՝ արագորեն հավաքել և երեխաներին տանել մանկապարտեզ, մաքրել տունը, կերակուր պատրաստել, պատրաստվել աշխատանքի մեկնելու և միևնույն ժամանակ չուշանալ։ Մաշային օգնության է հասնում նրա մայրը։

Մաշան արդեն երեսուն տարեկան է։ Բայց նա ուժեղ կին է և չի պատրաստվում այդքան հեշտությամբ հանձնվել։ Նա որոշում է ամեն գնով վերադարձնել իր սիրելի ամուսնուն և իր երջանկության համար պայքար է սկսում երիտասարդ մրցակցի՝ ֆիթնեսի մարզիչ Օքսանայի հետ, որը քսան տարեկանից մի փոքր ավելի է։ Այս անհավասար պայքարում Մարիան հույսը դնում է իր կյանքի հարուստ փորձի և երկու երեխաների վրա։ Իր նպատակին հասնելու համար նա դիմում է ամեն քայլի, նույնիսկ սիմպաթիկ մոգության օգտագործման. բախտագուշակի խորհրդով վառելով հմայախոսված հագուստը (իր և ամուսնու) աղբամանի մեջ, Մաշան պատահաբար հրդեհ է առաջացնում, ինչը գրավում է տեղամասային տեսուչ Ֆեդյայի ուշադրությունը, որն անմիջապես նրան է ներկայացնում իր անօրինական գործողությունների տեսագրությունը և զգուշացնում որ նա կարող է քրեական պատասխանատվության ենթարկվել դիտավորյալ հրկիզման համար։ Այս ամենը, ըստ երևույթին, հանգեցնում է նրան, որ Ամուսնացած Ֆեդյան, իր համար անհասկանալի ձևով, «սիրահարվում է» Մաշային և փակում գործը։ Միշան, կատարելով ջրհորի համար ջուր գտնելու պատվերը, գտնում է գանձ, վճարում է Մաշայի վարկերը և բացում մասնավոր ծերանոց։ Լինելով հանգիստ մտավորական՝ նա իրեն ցույց է տալիս լավագույն կողմից. տսաստում է երիտասարդ սիրուհուն՝ արգելելով նրա ձեռքերին ազատություն տալ և խնամելով նրա անօգնական տատին։

Ընտանիքի համար հուսահատ պայքարի գործընթացում Մաշայի աշխարհայացքը նկատելիորեն փոխվում է։ Մաշան աստիճանաբար հասնում է պարզ ճշմարտության գիտակցմանը. անցյալը հնարավոր չէ վերադարձնել, բայց ամենևին էլ պարտադիր չէ դասական ընտանիքի տեսլական ստեղծել սոսկ այն պատճառով, որ դա ընդունված է։

Դերերում

Քննադատություն 
 Իվան Չուվիլյաև. «Արի ամուսնալուծվենք»-ը ոչ այնքան լավ կատակերգություն է, «ճիշտ ինչպես Ապատովի մոտ»։ Այն բավականին նորարարական է՝ խախտելով ժանրի օրենքները, համենայն դեպս, այն չի ավարտվում մեծ սիրու հետ հանդիպումով։ Գրեթե հաստատապես այս ժապավենը կդառնա փրկարար օղակ նրանց համար, ովքեր «երեսունն անց» են, ամեն դեպքում՝ այն խոսում է նրանց հիփոթեքի, ծաղկեպսակներով դաստիարակներով մանկապարտեզների և բնակարանային խնդրի լեզվով։ Ավելի քան արդիական է female gaze-ի մասին բոլոր խոսակցությունների լույսի ներքո, մինչդեռ տղամարդիկ այստեղ ոչ պակաս մանրամասն մշակված են, քան գլխավոր հերոսուհին, ամենևին էլ սխեմատիկ չեն։ Դե իսկ այն, որ բոլորն առանց այդ էլ կռահում էին, որ «Լաբուտենների» հեղինակը կդառնա մեծ ռեժիսոր, դա ոչ թե խնդիր է, այլ պարզապես ուրախություն»։
 Ստանիսլավ Զելվենսկի. «...անհաջող մելոդրամա՝ անփույթ հեռուստատեսային նկարով։ Այն մասին, որ «Եկեք ամուսնալուծվենք»-ը անունով կատակերգություն է, կարելի է կռահել գուցե միայն այն ապուշ բեղերից, որոնք զարդարում են դերասան Ֆիլիպենկոյի հաճելի դեմքը, և որի վրայով պարբերաբար ինչ‑որ բան է հոսում, ֆիլմում այս ժանրի այլ նշաններ չեն նկատվում։ Գործողություններ «Եկեք ամուսնալուծվենք»-ում լավ են ընթանում երեսուն րոպե, ուստի մնացած մեկ ժամը պետք է լցնել ինչով պատահի. օրինակ՝ մարդիկ դանդաղ հետ ու առաջ են քայլում միջանցքներով»։
 Յուլիա Ղուլյան. «Արի ամուսնալուծվենք»-ը գլխավոր ռուսական կատակերգությունն է սովորական մարդկանց մասին։ ...ամբողջ մետրով Պարմասը անփոփխ կերպով ուսումնասիրում է սովորական կնոջ հոգին, որի խռովությունը, երբեմն անողոք, երբեմն հնարամիտ, բայց միշտ զուրկ վրեժխնդրությունից կամ չարախնդությունից, հանկարծ պարզվում է, որ ավելի ազատագրող և կառուցողական է, քան ժամանակակից հերոսուհիների կողմից իրենց իրավունքների մասին հայտարարելու այլ ձևերը»։

Մրցանակներ 
 2019 – Ֆիլմը ստացել է «Լավագույն նորամուտ» մրցանակը Սոչիում կայացած «Կինոտավր» ռուսական XXX բաց կինոփառատոնում (2019 թվականի հունիսի 9-16)։
 2019 – Ֆիլմի սցենարիստներ Աննա Պարմասը, Մարիա Շուլգինան և Ելիզավետա Տիխոնովան Սոչիում կայացած «Կինոտավր» ռուսական XXX բաց կինոփառատոնում (2019 թվականի հունիսի 9-16) արժանացել են Գրիգորի Գորինի անվան մրցանակի «Լավագույն սցենարի համար»։
 2019 – Ֆիլմն ստացել է հանդիսատեսի համակրանքի մրցանակ Սոչիի «Կինոտավր» ռուսական XXX բաց կինոփառատոնում (2019 թվականի հունիսի 9-16)։
 2019 – Ֆիլմն ստացել է գլխավոր մրցանակ Կալինինգրադի մարզի Սվետլոգորսկ քաղաքում անցկացված «Բալթյան դեբյուտներ» XVI միջազգային կինոփառատոնում (2019 թվականի հուլիսի 6-12) ռուսական դեբյուտների մրցույթում)։
 2019 – Ֆիլմն ստացել է Գրան պրի՝ «Ամենապայծառ և ժամանակակից կատակերգության համար» ձևակերպմամբ «Ժպտա՛, Ռուսաստան» կինոկատակերգությունների 20-րդ համառուսաստանյան փառատոնում Տուլայում (2019 թվականի նոյեմբերի 2-8-ը)։
 2019 – Դերասանուհի Աննա Միխալկովան պարգևատրվել է ժյուրիի հատուկ դիպլոմով «Կնոջ գլխավոր դերի տաղանդավոր կատարման համար» «Ժպտա՛, Ռուսաստան» կինոկատակերգությունների 20-րդ համառուսաստանյան փառատոնում Տուլայում (2019 թվականի նոյեմբերի 2-8-ը)։

Ծանոթագրություններ

Արտաքին հղումներ 
 Полнометражный комедийный художественный фильм «Давай разведёмся!» (Россия, 2019 год). Информация о фильме, трейлер, кадры из фильма. Официальный сайт кинокомпании «СТВ» (Санкт-Петербург) // ctb.ru
 Егор Беликов. «Давай разведёмся!». Как режиссёр клипов «Ленинграда» сняла самый смешной фильм «Кинотавра». — Рецензия на фильм. Журнал «Forbes» (Россия) // forbes.ru (13 июня 2019 года)
 Дмитрий Сосновский. «Давай разведёмся!»: мужики не нужны. — Рецензия на фильм. Интернет-портал «Российской газеты» // rg.ru (20 ноября 2019 года)
 Андрей Бритенков. «Довлатов», «Кококо» и клипы «Ленинграда»: семь современных режиссёров из Петербурга. // saint-petersburg.ru (18 декабря 2019 года)

Ռուսական ֆիլմեր
2019 ֆիլմեր
Ռուսերեն ֆիլմեր